Document ID: 31995D0189

KOMISSION PÄÄTÖS,
tehty 10 päivänä toukokuuta 1995,
teollisuuden taantumisesta kärsivien alueiden, joita neuvoston asetuksessa (ETY) N:o 2052/88 määritelty tavoite 2 koskee, alustavasta luettelosta tehdyn päätöksen 94/169/EY muuttamisesta (95/189/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vuoden 1994 liittymisasiakirjan,
ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88 (1), sellaisena kuin se on viimeksi muutettuna asetuksella (EY) N:o 3139/94 (2), ja erityisesti sen 9 artiklan 3 kohdan,
sekä katsoo, että
komissio vahvisti päätöksellä 94/169/EY (3) alustavan luettelon niistä taantuvista teollisuusalueista, joita neuvoston asetuksessa (ETY) N:o 2052/88, sellaisena kuin se on muutettuna, määritetty tavoite 2 koskee, kaudeksi 1994-1996 niiden maiden osalta, jotka olivat Euroopan yhteisön jäsenvaltioita ennen 1 päivää tammikuuta 1995,
komissio on päätöksellä 95/47/EY (4) muuttanut edellä mainittua luetteloa siten, että se koskee myös Itävaltaa ja Suomea,
Ruotsissa tavoitteen 2 kohdealueiden määrittelyyn liittyvä tekninen työ on saatu päätökseen, ja kyseisistä alueista olisi näin ollen laadittava luettelo,
asetuksen (ETY) N:o 2052/88, sellaisena kuin se on muutettuna, 9 artiklan 6 kohdassa säädetään, että komissio voi poikkeuksellisesti hyväksyä Itävallan, Suomen tai Ruotsin esittämän pyynnön tavoitetta 2 koskevan tuen suunnittelemisesta tai täytäntöön panemisesta koko kaudeksi 1995-1999; Ruotsi on pyytänyt tämän säännöksen soveltamista, ja tämän vuoksi tästä jäsenvaltiosta laadittu luettelo kattaa kauden 1995-1999, ja
alueiden kehittämisen ja rakennemuutoksen neuvoa-antavaa komiteaa on kuultu,
ON TEHNYT TÄMÄN PÄÄTÖKSEN:
1 artikla
Lisätään tämän päätöksen liitteenä oleva osa päätöksen 94/169/EY liitteeseen.
2 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä toukokuuta 1995.

Labels: 1
15
19
18